User:Sotiris Bounas/Γ4

Γ4

Το Γ4 είναι μια Ελληνική νεανική σειρά 30 επεισοδίων που προβλήθηκε τη σεζόν 2008-2009 από τον τηλεοπτικό σταθμό ALPHA. Το σενάριο υπογράφει ο Δημήτρης Κόλλιας και τη σκηνοθεσία ο Σέργιος Κωνσταντινίδης. Η σειρά δημιουργήθηκε από μια ιδέα του Λάκη Λαζόπουλου να καταγράψει τις ζωές μιας παρέας νέων που φοιτούν στην 3η Λυκείου.

ΠΛΟΚΗ

Η σειρά παρακολουθεί τις ζωές μιας παρέας εφτά νέων ανθρώπων που φοιτούν στο τελευταίο έτος τους στο λύκειο. Παράλληλα προβάλλονται οι δυσκολίες που περνάνε καθημερινά μέσω της επαναστατικότητας που έχουν για ανεξαρτησία από τους γονείς του και γενικότερα από όλα.

Η ΠΑΡΕΑ ΤΟΥ Γ4

Κατερίνα Μισιχρόνη ως Μάιρα

Η σκοτεινή, η αντιδραστική, η εγωίστρια, η παράξενη, η τσαμπουκαλού, αυτής που όλοι θέλουν να αντιγράψουν το χαρακτήρα ή να την έχουν στην παρέα τους. Έχασε τη μητέρα της όταν ήταν δεκατεσσάρων και τώρα ζει με τον πατέρα της και τη μητριά της που δε τη συμπαθεί καθόλου.

Μυριέλλα Κουρέντη ως Νίνα

Το πλούσιο κορίτσι του κολεγίου που μπαίνει ξαφνικά στην παρέα του Γ4 και την αναστατώνει. Οι γονείς είναι χωρισμένοι. Λόγο οικονομικών προβλημμάτων αναγκάζεται να αφήσει το ιδιωτικό σχολείο και να πάει σε δημόσιο. Ζει με τη μητέρα της, ενώ ο πατέρας της αρχίζει και απομακρύνεται από αυτή λόγω της μελλοντική συζύγου του που τον εκμεταλέυεται.

Γιώργος Σπάνιας ως Λουκάς

Ο πρώην ναρκομανής, ο κούκλος της παρέας και μήλον της έριδος ανάμεσα στη Μάιρα και τη Νίνα. Ο πατέρας του βρίσκεται στη φυλακή και ο αδερφός του είναι εξαφανισμένος. Ζει μόνος του.

Λένα Παπαληγούρα ως Φανή

Το "σπασικλάκι" της τάξης, η πρόεδρος του δεκαπενταμελούς του σχολείου της, η διεκδικητική και αγωνίστρια για μία καλύτερη ελληνική παιδεία.

Παναγιώτης Εξαρχέας ως Μάνος

Ο δίδυμος αδελφός της Φανής, ο δήθεν. Του αρέσουν τα χρήματα, οι γυναίκες και δε διστάζει να εκμεταλλεύεται τους γύρω του για να πετύχει την ιδανική εικόνα που φαντάζεται για τον εαυτό του. Εννοείται ότι ζηλεύει τη Φανή, αλλά του αρέσει να της "την σπάει" συνεχώς.

Στέφανος Μουαγκιέ ως Άμπτελ

Ο φίλος που είναι πάντα εκεί για ν’ ακούει και να συμβουλεύει τους υπολοίπους, ο μετανάστης που μεγαλώνει στη χώρα – αλλά αυτή δεν τον νιώθει ακόμη δικό της-, ο άνθρωπος χωρίς διαβατήριο και ίσα δικαιώματα με τους φίλους του.

Δημήτρης Πασσάς ως Πέτρος

Το «χαζό» της παρέας, ο δυσλεξικός, όμως με καλή καρδιά και πολύ κάλος φίλος.

Μυρτώ Κουγιάλη ως Μυρτώ

Η ιδεολόγος. Η τελευταία που μπαίνει στην παρέα του «Γ4» προσπαθώντας για να βγάλει τον Πέτρο από το "καβούκι" του.